У адпаведнасці з гэтым тлумачэннем гэтае вызначэнне ахоплівае экалагічныя, сацыяльныя і эканамічныя аспекты дзейнасці чалавека ў глабальным кантэксце. Экалагічныя аспекты могуць уключаць, напрыклад, пытанні эфектыўнасці выкарыстання першасных і іншых рэсурсаў, забруджвання навакольнага асяроддзя, перапрацоўкі і другаснага выкарыстання адходаў. Сацыяльныя аспекты могуць, напрыклад, датычыцца дабрабыту работнікаў, аховы труда ў арганізацыі і тэхнікі бяспекі, адлічванняў на грамадскія патрэбы, палітыкі ў вобласці карпаратыўнай сацыяльнай адказнасці і доўгатэрміновага развіцця кампаніі. Эканамічныя аспекты датычацца пытанняў забеспячэння даходнасці, эфектыўнасці, стварэння дадатковай вартасці для зацікаўленых бакоў і атрымання прыбыткаў на інвестыраваны капітал.